Komission asetus (EY) N:o 1761/2003, annettu 7 päivänä lokakuuta 2003, asetuksesta (EY) N:o 2461/1999 poikkeamisesta markkinointivuonna 2003/2004 eräissä jäsenvaltioissa sovellettavan kesannoinnin osalta



Virallinen lehti nro L 254 , 08/10/2003 s. 0003 - 0003



Komission asetus (EY) N:o 1761/2003, annettu 7 päivänä lokakuuta 2003, asetuksesta (EY) N:o 2461/1999 poikkeamisesta markkinointivuonna 2003/2004 eräissä jäsenvaltioissa sovellettavan kesannoinnin osalta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tukijärjestelmästä tiettyjen peltokasvien viljelijöille 17 päivänä toukokuuta 1999 annetun neuvoston asetuksen (EY) N:o 1251/1999(1), sellaisena kuin se on viimeksi muutettuna asetuksella (EY) N:o 1038/2001(2), ja erityisesti sen 9 artiklan, sekä katsoo seuraavaa: (1) Komission asetuksen (EY) N:o 2461/1999(3), sellaisena kuin se on viimeksi muutettuna asetuksella (EY) N:o 345/2002(4), 7 artiklan toisessa alakohdassa säädetään, että jos sopimuksen muutos johtaa siihen sisältyvän pinta-alan vähenemiseen tai jos sopimus puretaan, hakijan on, säilyttääkseen oikeutensa tukeen, palautettava kaikki asianomaiset maa-alueet kesannoksi ja oltava myymättä, luovuttamatta tai käyttämättä raaka-ainetta, jota viljellään sopimuksesta poistetuilla maa-alueilla. Mainitun asetuksen 3 artiklan 4 kohdan kuudennen alakohdan mukaisesti tätä säännöstä sovelletaan soveltuvin osin, jos sopimus korvataan ilmoituksella. (2) Eräillä yhteisön alueilla muutamien kuukausien ajan vallinneen erittäin kuivan sään vuoksi komissio antoi asetukset (EY) N:o 1360/2003(5) ja 1408/2003(6), joissa viljelijöille annetaan markkinointivuodeksi 2003/2004 poikkeuslupa käyttää kuivuudesta kärsineillä alueilla ilmoitettuja kesannoituja aloja karjan ruokintaan. (3) Koska karjan ruokinta on edelleen ongelmallista kuivuuden koettelemilla alueilla, olisi säädettävä myös poikkeuksesta, jolla sallitaan asetuksen (EY) N:o 2461/1999 mukaisesti kesannoiduiksi ilmoitetuilla maa-alueilla viljellyn raaka-aineen käyttö. Koska tämä poikkeus täydentää asetuksessa (EY) N:o 1408/2003 säädettyä poikkeusta, on aiheellista vahvistaa sille sama soveltamispäivä. (4) Tässä asetuksessa säädetyt toimenpiteet ovat viljan hallintokomitean lausunnon mukaiset, ON ANTANUT TÄMÄN ASETUKSEN: 1 artikla 1. Poiketen siitä, mitä asetuksen (EY) N:o 2461/1999 7 artiklan toisen alakohdan b alakohdassa säädetään, jollain asetusten (EY) N:o 1360/2003 ja (EY) N:o 1408/2003 nojalla kuivuudesta kärsineeksi tunnustetulla alueella toimiva hakija, jolle toimivaltainen viranomainen on antanut luvan muuttaa tai purkaa sopimuksen tai asetuksen (EY) N:o 2461/1999 3 artiklan 4 kohdassa tarkoitetun ilmoituksen, voi käyttää kyseisiltä maa-alueilta korjattuja raaka-aineita markkinointivuonna 2003/2004 karjan ruokintaan. 2. Asianomaisten jäsenvaltioiden on toteutettava kaikki tarvittavat toimenpiteet varmistaakseen, että 1 kohdassa tarkoitettuja raaka-aineita ei käytetä voitontavoittelutarkoituksessa. 2 artikla Tämä asetus tulee voimaan päivänä, jona se julkaistaan Euroopan unionin virallisessa lehdessä. Sitä sovelletaan 18 päivästä heinäkuuta 2003. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 7 päivänä lokakuuta 2003. Komission puolesta Franz Fischler Komission jäsen (1) EYVL L 160, 26.6.1999, s. 1. (2) EYVL L 145, 31.5.2001, s. 16. (3) EYVL L 299, 20.11.1999, s. 16. (4) EYVL L 55, 26.2.2002, s. 10. (5) EUVL L 194, 1.8.2003, s. 35. (6) EUVL L 201, 8.8.2003, s. 5.